મહેન્દ્ર માંકડ મિડલ ક્લાસ વ્યક્તિ છે, પણ નવી વિચારધારાને સ્વીકારવા માટે તે હંમેશાં તત્પર હોય છે. મહેન્દ્ર માંકડની ફૅમિલીની એકેક વ્યક્તિઓ નંગ છે. મહેન્દ્રને ઉતારી પાડવાની એકેય તક તે કોઈ જતી કરતું નથી. કહોને બાપને કોઈ ગણકારતું નથી. આ જ ઘરમાં મહેન્દ્રના ત્રણ દીકરાઓ પણ રહે છે. આ ત્રણ દીકરાનાં મૅરેજ માટે સોશ્યલ મીડિયાની વેબસાઇટ અને મૅટ્રિમોનિયલ સાઇટનો ઉપયોગ કરવામાં આવે છે, જેને લીધે સાવ જુદી જ અને વિપરીત સ્વભાવની એવી ત્રણ વહુઓ ઘરમાં આવે છે અને હવે ધમાલ મચી જાય છે. સાથે રહેવાની મહેચ્છા છે, પણ સાથે રહી શકે એવો કોઈનો સ્વભાવ નથી એટલે મહેન્દ્ર માટે હવે કટોકટીનો સમય આવે છે. આ સમય અને ઉપરથી પોતાના ઘરના સૌના સ્વભાવ. મહેન્દ્ર બધાને એક લાઇન પર લાવવાનું બીડું ઝડપે છે.